S. 2. 87 De Europæiske Fællesskabers Tidende Nr. L 34/33 KOMMISSIONENS FORORDNING (EØF) Nr. 348/87 af 4. februar 1987 om ændring af forordning (EØF) nr. 2040/86 om gennemførelsesbestemmelser for medansvarsafgiften for korn KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 2727/75 af 29. oktober 1975 om den fælles markedsordning for korn (!), senest ændret ved forordning (EØF) nr. 1579/ 86 P), særlig artikel 4, stk. 7, og ud fra følgende betragtninger : I artikel 2, stk. 1, i Kommissionens forordning (EØF) nr. 2040/86 (?), senest ændret ved forordning (EØF) nr. 3534/86 (?), er det fastsat, at medansvarsafgiften betales til det kompetente organ for de forarbejdninger, der har fundet sted i løbet af en måned ; en sådan tidsmæssig opdeling kan medføre administrative vanskeligheder for erhvervsdrivende, der forarbejder små mængder korn ; derfor bør bestemmelsen gøres mere smidig ; i artikel 6 i forordning (EØF) nr. 2040/86 er det fastsat, at de erhvervsdrivende skal føre et regnskab, der bl. a. skal udvise de forarbejdede mængder korn og datoen for forar- bejdningen ; denne bestemmelse, der forpligter til daglig regnskabsføring, må anses for at være for krævende for visse erhvervsdrivende ; det bør derfor fastsættes, at de erhvervsdrivende kan føre et månedligt regnskab ; det bør fastsættes, hvilke foranstaltninger der skal træffes, hvis landbrugsomregningskursen ændres i løbet af den måned, hvor forarbejdningen finder sted ; de i denne forordning fastsatte foranstaltninger er i over- ensstemmelse med udtalelse fra Forvaltningskomiteen for Korm — UDSTEDT FØLGENDE FORORDNING : Artikel 1 I forordning (EØF) nr. 2040/86 foretages følgende ændringer : 1. I artikel 2, stk. 1, indsættes som andet afsnit : »Erhvervsdrivende, der i løbet af et høstår normalt forarbejder en kommængde på under 100 tons, kan dog på anmodning bemyndiges til at betale afgiften senest ved udgangen af juli i det følgende høstår.« 2. I artikel 6, litra d), indsættes følgende punktum : »De erhvervsdrivende kan dog bemyndiges til ved udgangen af hver måned at bogføre de mængder, der er forarbejdet i løbet af den pågældende måned ; hvis landbrugsomregningskursen ændres i løbet af måne- den, skal som afgift betales det beløb, der er det høje- ste.« Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 4. februar 1987. ()) EFT nr. L 281 af 1. 11. 1975, s. 1. () EFT nr. L 139 af 24. 5. 1986, s. 29. ) EFT nr. L 173 af 1. 7. 1986, s. 65. () EFT nr. L 326 af 21. 11. 1986, s. 16. På Kommissionens vegne Frans ANDRIESSEN Næstformand